17. pielikums

Latvijas Nacionālā kultūras centra

2022. gada XX. novembra rīkojumam Nr.1.1-5/XX

## Profesionālās kvalifikācijas eksāmena programma

## izglītības programmā „Deja” (Deju kolektīva repetitors)

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti.**

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām.

Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa sastāv no divām daļām:

* + - 1. Deju treniņstundas vadīšanas (darbs ar deju kolektīvu);
      2. Latviešu skatuviskās tautas dejas elementu, kombināciju un fragmentu demonstrējuma.
  1. Teorētiskā un praktiskā daļa pārbauda eksaminējamās personas zināšanas, prasmes un attieksmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam  
      4. profesionālās kvalifikācijas līmenim;
   3. Teorētiskajā daļā izglītojamais izpilda izglītības iestādes izstrādātu testu;
   4. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
         1. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 (četriem) atbilžu variantiem;
         2. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
         3. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   5. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
   6. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
2. **Praktiskās daļas saturs**
   1. Praktiskā daļa sastāv no 2 daļām:
      1. Latviešu skatuviskās tautas dejas treniņstundas vadīšanas (40 minūtes) prasības:
         1. treniņstundu vada eksaminējamā persona;
         2. eksaminējamais treniņstundu vada paša izvēlētai un ar prakses vadītāju saskaņotai deju grupai;
         3. treniņstundas fiziskā un emocionālā slodze atbilst izvēlētai vecuma grupai;
         4. treniņstundai ir skaidra struktūra;
         5. treniņstundas vingrinājumiem ir formulēts uzdevums;
         6. treniņstundas vadīšanas laikā tiek lietota latviešu skatuviskās tautas dejas terminoloģija;
         7. praktiskās daļas muzikālo pavadījumu veido koncertmeistars vai CD ieraksti (pēc izvēles).
      2. Pārrunas izglītojamajam ar kvalifikācijas eksāmena komisiju par treniņstundas gaitu, tās vadīšanu, dejas elementu, kombināciju, fragmentu un terminoloģijas pareizu lietošanu, soļu un kustību precizitāti, spēju sadarboties ar dejotāju sastāvu (līdz 30 minūtes).
3. **Vērtēšanas kārtība**
   1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi.

Eksaminējamās personas ar komisijas lēmumu par vērtējumu iepazīstina tā pieņemšanas dienā;

* 1. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
     1. Teorētiskās daļas maksimālais iespējamais iegūto punktu skaits ir 50 punkti;
     2. Praktiskās daļas maksimālais iespējamais iegūto punktu skaits ir 250 punkti.
  2. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  Ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala:

|  |  |
| --- | --- |
| Teorētiskās daļas  uzdevumu skaits kopā | Maksimālais iegūstamais  punktu skaits |
| 38 | 50 |

* 1. Profesionālās kvalifikācijas eksāmena teorētiskās daļas vērtēšanas kritēriji:
     1. vērtējot teorētiskās daļas slēgtā un atvērtā tipa 35 jautājumus tiek piešķirti:
        1. par pareizu atbildi - 1 punkts;
        2. par nepareizu atbildi - 0 punktu.
     2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
        1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
        2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
        3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
        4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
        5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
        6. 0 punkti tiek piešķirti, ja nav izpratnes par jautājumu.
  2. Profesionālās kvalifikācijas eksāmena praktiskās daļas(6.1.1. punkts) vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie |
| 1. **Treniņstundas saturs (atbilstība vecuma grupai).**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 1. **Treniņtundā izmantotās metodes.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 1. **Treniņstundas struktūra.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 1. **Profesionālās valodas/terminoloģijas izmantošana.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 1. **Radošums treniņstundā.** Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas (6.1.2. punkts) vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie |
| **1. Soļu un kustību precizitāte.**  Maksimālais punktu skaits – **25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| **2. Izpildījuma muzikalitāte.**  Maksimālais punktu skaits – **25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| **3. Kustību amplitūda, telpas izjūta.**  Maksimālais punktu skaits – **25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| **4. Izpildījuma emocionalitāte.** Maksimālais punktu skaits **- 25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| *Iegūtie punkti kopā:* | | | | |  |